na cun siya', dumating na sa cahoy ay magcacanta, at ang gabi', malalim na ualang malay cahit isa. at cun yao', matapos na nang caniyang pagcacanta, pito naman ang hichura balahibong maquiquita. ay nang iyong matagalan pitong cantang maiinam, quita ngayon ay bibiguian nang maguiguing cagamutan. naito at iyong cuha pitong dayap at navaja, ito', siyang gamot baga na sa ibong encantada. balang isang canta naman ang catauan mo', sugatan, at sa dayap iyong pigan nang di mo macatulugan. at cun ito', matapos na nang macapitong pagcanta, ay siyang pagtae niya don juan ay umilag ca. capag icao', tinamaan nang tae nang ibong hirang, maguiguing bato cang tunay doon ca na mamamatay. naito', cunin mo naman ang cintas na guintong lantay, pagca hauac ay talian at gapusin mong matibay. caya bunso hayo ca na at ang gabi', malalim na, at malapit nanga baga dumating yaong adarna. yao nanga si don juan sa tabor na cabunducan, at caniyang aabangan ang ibong pinag lalacbay.